google/wiki40b huggingface dataset:
Das Kapital

Das Kapital (Kapitalen) er et bokverk i tre deler skrevet av tyskeren Karl Marx. Boken er en kritisk analyse av kapitalismen.
Verkets første bok kom ut i 1867. Marx døde imidlertid før de resterende bindene kunne utgis, men andre og tredje bok ble fullført av vennen Friedrich Engels og utgitt i henholdsvis 1885 og 1894. En såkalt fjerde bok, «Teorier om merverdien» ble gitt ut i en redigert utgave av Karl Kautsky i årene 1905–1910, det opprinnelige manuskriptet ble først gitt ut i 1956.
En norsk utgave ble påbegynt på 1930-tallet. Verket ble oversatt av Johan Vogt og Erling Falk, som imidlertid døde før oversettelsen var ferdigstilt. Pax forlag ga på 1970-tallet ut forkortede versjoner av alle tre bind. Oktober forlag ga i 1983 ut en nyoversettelse av bok 1, som er blitt gitt ut i flere nye utgaver senere. Røde Fane ga i 1994 ut en del av bok 3, Loven om profittratens tendens til å falle.
Wan'an

Wan'an (kinesisk: 万安县; pinyin:  Wàn'ān Xiàn) er et fylke i provinsen Jiangxi i Folkerepublikken Kina. Det ligger i byprefekturet Ji'an.
Befolkningen var på 281 079 innbyggere i 1999.
Casas Heddy

Historie

Casas Heddy ble grunnlagt av Heddy Astrup. 
Etter besøk til forskjellige land, ble tomt kjøpt på Lanzarote i 1972 hvor Casas Heddy nå ligger. To år senere ble Casas Heddy bygget av en dansk entreprenør, Per Bjørn Christensen, og stedet ble åpnet i 1975.
Oslo Røde Kors ble stedets eier i 1981.

Stedet i dag

Eiendommen er på 30 mål og består i dag av bl.a. hovedbygning, stor terrasse, og 76 leiligheter med tilsammen 130 senger.
Casas Heddy har et 300 m² oppvarmet utendørs basseng med solsenger og bord.  Den fysikalske avdelingen har et oppvarmet innendørs basseng, flere behandlingsrom og to treningssaler.
Hele eiendommen er spesielt tilrettelagt for funksjonshemmede med asfalterte, merkede veier. Området er beplantet med palmer og andre vekster som blomstrer til ulike tider. Det er ca. 15 minutters gåtur til sentrum.

Organisasjonsform

Aksjeselskap. Styrets leder er Randi Johanne Hammerstrøm.
P. L. Bartow kraftverk

P. L. Bartow kraftverk er et oljekraftverk med tilleggsenheter for gassdrift i delstaten Florida i det sørøstlige USA. Det har en installert produksjonskapasitet på 495 MW, fordelt på 3 turbiner. Dette er et av delstatens mindre fossile kraftverk målt etter installert produksjonseffekt. Anlegget ble påbegynt omkring 1955 og stod ferdig i 1963. Brenselkilden er olje eller naturgass.
Padawan

Padawan er i Star Wars-filmene en jedilærling. De er over stadiet der de går i klasse (som barna i Klonene angriper) men før de blir utnevnt til jediridder. De blir ikke jedi før mestrene deres mener de er klare for oppgaven.
Wang Juguang

Wang Juguang var katolsk biskop av Yibin i provinsen Sichuan i Folkerepublikken Kina. Han ble bispeviet uten pavelig mandat av biskop Matthias Duan Yinming i 1959.
Breckin Meyer

Tidlig liv

Meyer ble født i Minneapolis i Minnesota som sønn av Dorothy Ann (dåpsnavn Vial), en arbeider i et reisebyrå og tidligere mikrobiolog, og Christopher William Meyer, konsulent i ledelse. Som barn av skilte foreldre har han bodd i California, Texas, Vest-Virginia og New Jersey. Han har en eldre bror, Frank, og en yngre bror, Adam.
Meyer gikk på barneskolen samtidig med Drew Barrymore (og hun var åpenbart hans første kyss) og fikk deretter på videregående skole i Beverly Hills High School. Fra tiden på barneskolen kom han i kontakt med Barrymores agent som signerte kontrakt med ham. Som barn opptrådte han hovedsakelig i fjernsynsreklamer.
London Marathon 2019

London Marathon 2019 ble arrangert 28. april 2018, og var den 39. utgaven av London Marathon.
Eliud Kipchoge løp den nest raskeste maraton som noensinne er løpt, med 2:02:37, og Brigid Kosgei vant kvinneklassen.
Florrie & Nattergalene

Florrie & Nattergalene ble startet i Oslo i 1983.
Det var tre av jentene fra 1960-talls-bandet Red Hot Peppers (også kjent som Club 7s jenteband) som tok opp igjen instrumentene. Med forsterkninger fra rockebandet Papuga, ble Florrie & Nattergalene et band bestående av sju jenter.
Bandet varmet opp for Joe Louis Walker på Notodden Blues Festival i 1990, og har spilt i blues- og jazzklubber i Norge sør for Trondheim. De fikk i 2001 støtte fra Kassettavgiftsfondet og ga i 2002 ut CD-en Room for You. CD-en består av låter skrevet av bandets leder Torunn Wikstrøm. Albumet fikk positiv omtale i Blues News.
HSG Wetzlar

HSG Wetzlar er en håndballklubb i Wetzlar i delstaten Hessen i Tyskland. Klubben ble grunnlagt i 1992 og spiller i Bundesliga. 
Laget har Rittal Arena som hjemmearena. Kai Wandschneider er lagets trener. De norske landslagsspillerne Magnus Dahl og Kent Robin Tønnesen har tidligere spilt i klubben. Kristian Bjørnsen har kontrakt med klubben fra 2016.
Kindl-Bühne Wuhlheide

Kindl-Bühne Wuhlheide er en friluftscene og amfiteater i ortsteil Oberschöneweide, bydel Treptow-Köpenick i Berlin. Friluftscenen som er underlagt kulturvern, ligger i Volkspark Wuhlheide og har har 17 000 tilskuerplasser, hvorav 15 300 sitteplasser. Den er etter Waldbühne den nest største friluftscenen i Berlin.
Kindl-Bühne Wuhlheide ble bygget i 1951 og bærer navnet til ølmerket Berliner Kindl.

Konserter siden 1998

Beatsteaks (2008, 2007), Bruce Springsteen (1999), Bryan Adams (1999), Coldplay (2005), Deep Purple (2003, 1999), Die Ärzte (2008, 2004, 2001, 1998), Die Toten Hosen (2009, 2002, 1999), Eric Clapton (2006), Eros Ramazzotti (1998), Farin Urlaub Racing Team (2009), Foo Fighters (2008, 2011), Herbert Grönemeyer (2003), Ich + Ich (2010), Jack Johnson (2008), Joe Cocker (1998), Karat (2008, 2007, 2005, 2000), Metallica (2003), Ostrock in Klassik (2007,2008,2009), Pearl Jam (2010, 2009, 2006, 2000, 1992), Peter Maffay (2005, 2002, 2001, 2000), Peter Fox (2009), Pixies (2004), Puhdys (2007), Pur (2007, 1999), R.E.M. (1999), Radiohead (2001, 2008), Rammstein (1998, 2005, 2010), Red Hot Chili Peppers (2006, 2003), Robbie Williams (2003), Roger Waters (2006), Rosenstolz (2007, 2006, 2004, 2003), Santana (2000), Seeed (2007, 2004), The Cure (2005), Wir sind Helden (2007, 2005), Whitney Houston (1998), Xavier Naidoo (2003)
Lǐ (måleenhet)

Lǐ ( 里 ) er en kinesisk tradisjonell enhet brukt for å måle lengde med, som har endret seg dramatisk over tid men som nå har en standardisert lengde på 500 meter eller en halv kilometer. En moderne li består av 1500 kinesiske chi.
Tegnet 里 kombinerer tegn for "åker" (田, tián) og "jord" (土, tǔ), siden den ble sett på som like lang som en enkel landsby.

Andre kulturer

Den lange kinesiske li var grunnlaget for den koreanske ri (리, ri) og i Japan (hvor den fremdeles blir skrevet 里). Selv om den kinesiske enheten uoffisielt hadde vært i bruk siden Zhou-dynastiet, var det verdien til Tang-dynastiet som ble "adoptert" av den japanske keiseren i 701.
Darwin (Australia)

Kommunikasjon

I 2004 åpnet jernbanelinjen mellom Alice Springs og Darwin, og Darwin ble for første gang tilknyttet resten av det australske jernbanenettet. Passasjertoget The Ghan har ukentlige avganger til Adelaide hele året.

Oljesøl 2009

Den oppjekkbare boreriggen West Atlas på Montarafeltet rundt 690 kilometer utenfor byen Darwin brøt ut i brann 1. november 2009 etter at oljefeltet hadde lekket olje i ti uker. Operatør på feltet var det thailandske selskapet PTTEP. Boreriggen tilhørte riggselskapet Seadrill.
Georg Wilhelm Pabst

Biografi

Pabst arbeidet opprinnelig med teater før han debuterte som filmregissør i 1923. Filmen Bak gledens maske (Die freudlose Gasse, 1925) med Greta Garbo og Asta Nielsen regnes som Pabsts gjennombrudd. Den var også den første av en rekke sosialkritiske, tildels politisk radikale, filmer fra hans hånd. Også Pandoras eske (Die Büchse der Pandora, 1929), hans siste stumfilm, skulle bekrefte Pabsts evne til å kombinere sosialt og politisk kontroversielt materiale med betydelig publikumsappell. Hans første lydfilmproduksjon,Vestfront (Westfront, 1930) skapte i likhet med Lewis Milestones mer kjente Intet nytt fra Vestfronten debatt på grunn av sitt klare pasifistiske budskap. Med to enda mer radikale verk i 1931; Tolvskillingsoperaen (Die Dreigroschenoper) en filmatisering av Bertolt Brechts teaterstykke, og den internasjonalistisk orienterte Kamerater, befestet han sin posisjon på den politiske venstresiden.
Da NSDAP kom til makten befant Pabst seg i Frankrike. Istedenfor å vende tilbake til Tyskland, hvor han hittil hadde hatt sitt hovedvirke, flyttet han til Hollywood, dog uten særlig suksess, slik at han i 1936 bosatte seg i Paris, hvor han spilte inn tre underholdningspregede filmer. Tre år senere bestemte han seg for en endelig emigrasjon til USA. Imidlertid ble disse planene kullkastet av krigsutbruddet, slik at han ikke lenger var istand til å forlate Det tredje riket. Under krigen regisserte han et par underholdningsfilmer.
Efter annen verdenskrig var Pabst ikke istand til å knytte an til sine suksesser fra mellomkrigstiden. Han arbeidet i en rekke land, blant annet Østerrike, Italia ogTyskland, men måtte med tiden nøye seg med oppdragsverk. Imidlertid fikk han i 1953 en meget god mottagelse som operaregissør med fire oppsetninger i Italia, blant annet en storslått iscenesettelse av Aïda med Maria Callas i hovedrollen.
Han ble rammet av Parkinsons sykdom i 1957, og dette medførte slutten for hans karriere. Han døde i 1967, og ble bisatt i en æresgrav i Wiens hovedgravlund, Zentralfriedhof.
Ypperstepresten i Israel

Ypperstepresten (øverstepresten) i Israel (hebraisk: כהן גדול Kohen gadol, «Den store prest») var øverste prest og leder for presteskapet i oldtidens Israel. Blant yppersteprestens oppgaver var særskilte rituelle handlinger på store festdager, deriblant soningsdagen. Han overtok etter hvert oppgaver som kongen hadde hatt (2 Sam 6,12–19). I likhet med kongen skulle han salves (2 Mos 29,29).

Prestedrakt

Ypperstepresten hadde også en spesiell embedsdrakt beskrevet i 2. Mosebok kapittel 2 i Bibelen. I tillegg til kappe og turban skulle presten ha en blå, ermeløs overkledning utenpå og en efod (et forklelignende klesplagg) over der igjen. Turbanen var utstyrt med innskriften «Hellighet tilhører Jahve». På brystet hadde presten en spesiell brystplate (hoshen) med tolv edelstener.

Kjente yppersteprester

Ifølge Bibelen var den første ypperstepresten Moses' bror Aron. Alle prestene stammet fra Aron gjennom hans sønner Eleasar og Itamar. Yppersteprestene Annas og Josef Kaifas spiller en sentral rolle i Det nye testamentet og ypperstepresten Ananias sønn av Nebedeus var apostelen Paulus' anklager i år 58 e.Kr.
Øverstepresten skulle være av sadokidenes ætt, men med makkabeeren Jonatan overtok hasmoneernes ætt verdigheten, inntil 35 f.Kr. Seinere skiftet øversteprestene ofte, inntil romerne i 70 e.Kr. satte en stopper for nye utnevnelser.
I dag er det ikke lenger noen yppersteprest i jødedommen, selv om det eksisterer en fremgangsmåte for valg av en yppersteprest i forordningene.
Hourglass Lake

Hourglass Lake er en liten innsjø av smeltevann halvveis mellom Webb Lake og Lake Vashka i Barwick Valley i Victoria Land i Antarktis. Det beskrivende navnet ble gitt i 1964 av den amerikanske geologen Parker E. Calkin og syn til konturen av innsjøen som likner på et timeglass.
Pour l'Amour des Chiens

New Millennium Bonzos

På gjenforeningskonserten fikk de assistanse av Adrian Edmondson, Stephen Fry og Phill Jupitus, som også er med på plata. I tillegg deltok Mickey Simmonds (musikalsk leder), David Catlin-Birch (gitar og vokal), Johnny Marter (trommer og perkusjon) og Steve Barnacle (bass og jazzgitar). 
The Times ga albumet fire stjerner og beskrev det som «sjelden mindre enn sjarmerende», mens The Observer ga plata tre stjerner og omtalte den som «forutsigbar» og «kun halvveis underholdende».
Indias sentralbank

Indias sentralbank (engelsk The Reserve Bank of India (RBI); hindu भारतीय रिज़र्व बैंक) er Indias sentralbank, og ble grunnlagt 1. april 1935. Senere plasserte banken hovedkontoret sitt i Bombay (Mumbai). Banken var først privateid, deretter nasjonalisert i 1949, og er i dag fullstendig kontrollert av Indias regjering.
Ledelsen i Indias sentralbank består av styret (central board) under ledelse av direktøren (governor), som pr oktober 2016 er Urjit Patel. Han overtok etter Raghuram Rajan 4. september 2016. RBI har 31 filialer rundt om i India.
Intern spøk

Intern spøk betegner en spøk som klart er rettet mot personer som er «på innsiden» av en sosial gruppe, profesjon eller annen gruppe av personer med en felles forståelse, en esoterisk spøk. Den er bare morsom for de som kjenner bakgrunnen for spøken. Slike spøker kan eksistere i små sosiale nettverk, som en vennegjeng, eller de kan være felles for en hel profesjon, f.eks. folk innen filmindustrien. En bok utgitt i 1998 inneholdt nesten 2000 slike spøker fra populære medier.
En intern spøk kan bidra til å styrke fellesskapsfølelsen, noen ganger, men ikke alltid, på bekostning av de som er utenfor. Noe av styrken ved en slik spøk er at målgruppen vet at det finnes folk som ikke skjønner den. Den fungerer som en kryptisk allusjon til noe man har felles.
Hvorfor jeg ikke er muslim

Hvorfor jeg ikke er muslim (orig. Why I Am Not a Muslim) er en bok utgitt anonymt, i 1995, under pseudonymet «Ibn Warraq», som påstår å ha muslimsk bakgrunn. Boken er et kraftig angrep på muslimer. Den ble utgitt på norsk av Humanist forlag i 2003. Ifølge boken er hele den islamske religionen ekstremistisk og fundamentalistisk. Av religionsforskeren Kari Vogt er boken blitt sammenlignet med den konspiratoriske Sions vises protokoller, noe utgiverne finner høyst urimelig og kritiserer henne for. Fagkonsulent for den norske utgaven av boka var Lars Gule.
Norsk Tekstilarbeiderforbund

Norsk Tekstilarbeiderforbund ble stiftet i 1924, og organiserte arbeidere fra tekstilindustrien. Tekstilarbeiderforbundet gikk inn i Bekledningsarbeiderforbundet i 1969.

Kilder

John L. Kamsvåg: Med nål og tråd gjennom 100 år. Oslo 1990. ISBN 82-10-03307-7
Parusnoje i Kaliningrad

Parusnoje (russisk  Парусное) er en liten landsby i Kaliningrad oblast, en eksklave i Russland.Før 1946 het landsbyen Gaffken.  Landsbyen huser en militær enhet med feltpostnummer 10617 — 561. etterretningssenter som en del av SPETSNAZ.
Emil Nielsen

FC Roskilde

Emil Nielsen storspilte for Roskilde under 2013/2014 sesongen i dansk 2 divisjon, der scoret han 33 mål og bidro med 18 assist i en sesong som endte med opprykk for Roskilde til dansk 1 divisjon. Etter en fantastisk sesong ble han oppdaget av Rosenborg som tilbød han en kontrakt fra 1. januar 2015, en kontrak Nielsen signerte på. Ettersom han ikke skulle til Norge før januar 2015 så fikk han spille første halvdel av sesongen i Roskilde, der bidro han med 7 mål og 5 assist før han resite til Norge.

Rosenborg

Emil Nielsen signerte en kontrakt for Rosenborg i juli 2014, en kontrakt som startet fra 1. januar 2015. Han ankom dermed Trondheim etter en halv sesong med Roskilde og startet sesongoppkjøring med Rosenborg. Emil Nielsen debuterte for Rosenborg i 5-0 seieren mot Aalesund når han kom på etter 79 min i den 1 runde i Tippeligaen 2015. Han ble utlånt fra Rosenborg til AGF Aarhus i august 2015.
Boulder City

Boulder City er en by i Clark County i Nevada i USA, ca 42 km sørøst for Las Vegas. I 2010 hadde byen 15 023 innbyggere.
Hooverdammen, som også blir kalt Boulderdammen, og Lake Mead på grensen mellom Nevada og Arizona ligger like ved Boulder City.
Boulder City er den ene av to byer i Nevada som forbyr gambling, sammen med Panaca.
Rick Worthy

Bakgrunn

Worthy vokste opp i Detroit-området, og gikk ut fra Southfield Senior High School i 1985, og gikk deretter på University of Michigan frem til 1990, der han studerte film og drama.

Skuespillerkarriere

Rick begynte som skuespiller på scene i Detroit, før han flyttet til Chicago der han spilte ved flere fremstående teatre, inklusive The Goodman Theatre og Victory Gardens Theater. Han flyttet så til Los Angeles for å fokusere på fjernsyn og filmarbeide.
Worthy har hatt en rekke rolle i flere TV-serier, blant annet har han hatt roller i tre ulike Star Trek-serier: Enterprise, Star Trek: Voyager og Star Trek: Deep Space Nine, en film fra samme «univers»; Star Trek: Insurrection. Han bidro også med stemmen sin på videospillet Star Trek: Klingon. Han har også hatt roller i andre science fiction-serier som Stargate SG-1 i rollen som den egyptiske guden «Imhotep», samt i nyinnspillingen av Battlestar Galactica.
Andreas Hoven

Landslaget

6. november 2018 ble han tatt ut i sin første landslagstropp for Norge U21 i kampen mot Tyrkia U21 (20. november). 20. november 2018 fikk han sin første U21-landskamp for Norge mot Tyrkia.
Mount Hercules

Mount Hercules er en stort sett flat høyde mellom Mount Aeolus og Mount Jason i Olympus Range i Victoria Land i Antarktis. Det ble navnsatt av Victoria University of Wellington Antarctic Expedition (1958–59) etter Herkules, en figur i gresk mytologi.
Pietro Bembo

Bakgrunn

Han fikk en humanistisk utdannelse i Firenze, og senere under Aldo Manuzio og Pietro Pomponazzi i Padova og Ferrara, og ble senere et fremstående medlem av den humanistiske kretsen rundt Manuzio i Venezia. I 1513 gikk han inn i den geistlige stand, og trådte inn i Johanitterordenen.

Ferrara, Urbino

Mens han studerte i Ferrara var han blitt lagt merke til av Alfonso d'Este og hans hustru Lucrezia Borgia, som han i mange år skulle ha et platonsk vennskap med. Ryktespredere i samtiden ville ha det til at forholdet ikke var platonsk, noe som kunne synes å ha støtte av de mange kjærlighetsbrev som er blitt bevart for ettertiden, men disse ryktene må likevel ses i sammenheng med tidens intrigemakeri. 
Fra 1506 til 1511 var han ved hoffet i Urbino, der han var en ledende intellektuell skikkelse, og ble venn med maleren Raffaello Sanzio.

Roma

Han dro til Roma i 1512 sammen sin nære venn Giulio de' Medici. Det påfølgende år ble han og den fremtidige kardinal Jacopo Sadoleto utnevnt til sekretærer for pave Leo X. 
I Roma ble han forelsket i "Morosina", den unge datter av en mann tilknyttet det pavelige hoff, og etter hennes ønske trakk han seg etter Leo Xs død seg tilbake fra det offentlige bosatte seg sammen med henne i Padova. Der bodde han fra 1521, og hans hus i Treville ble sentrum for en stedlig litterær krets, med størrelser som for eksempel Aonio Paleario og filosofen Vincenzo Maggi. Han bygde også opp et stort bibliotek. Med «Morosina» (død 1535) fikk han barna Lucilio, Torquato og Elena.
I 1529 ble han engasjert av republikken Venezia som dens historieskriver, og gitt i oppgave å fullføre en fremstilling av republikkens historie som var blitt påbegynt av Marcantonio Sabellico. Han rakk å dekke perioden fra 1487 til 1513. Det følgende år, 1530, ble han utnevnt til bibliotekar for Markuskatedralen i Venezia. Brev han forfattet på denne tiden vitner om en frivolitet som grenset til hedenske moraloppfatninger. Han fikk en rekke uekte barn. 
Han ble kreert til kardinal in pectore av pave Paul III den 20. desember 1538; utnevnelsen ble publisert den 10. november 1539. 
Bembo ble ikke presteviet før i 1539, i en alder av 69 år. Dette markerte også et brudd med hans tidligere livsstil, og han viet seg til studiet av De hellige skrifter og av kirkefedrene. Han ble administrator av bispedømmene Gubbio (1541–1544) og Bergamo (fra 1544), men mottok aldri bispevielsen, og besøkte heller aldri sine bispedømmer. Bembo blir betraktet som en av det 16. århundres mest fremstående diktere og humanistiske lærde. Hans verker inkluderer det ovennevnte segment av Venezias historie, dialoger, dikt, kritikker, brev og det man i dag ville kalle essays.
Javarisfugl

Utbredelse

Den er endemisk til Indonesia.
Dornier Do 24

Konstruksjon og utvikling

Dornier Do 24 ble bygget for å møte den nederlandske marinens krav om en erstatning for Dornier Do J som ble brukt i det nederlandske Øst-India. Den nederlandske regjeringen tegnet en kontrakt for seks Dornier Do 24 i august 1936. To prototyper ble bygget for den tyske marinen til vurdering mot Blohm & Voss BV 138.
Do 24 var en hel-metall parasollvinget endekker med et skipslignede skrog og sponsoner for stabilitet. Dobbelt haleror var montert på bakre del av skroget, mens de tre motorene, montert på vingen drev flyet. Drivstofftanker var bygget inn i sponsonene og den midtre del av vingen. Det kunne frakte opp til 1 200 kg bomber under vingene, mens bevæpningen bestod av tre kanontårn, henholdsvis i nesen, sentralt øverst på skoget og i halen. De første som ble bygget var alle utstyrt med et maskingevær, men senere bygde fly fikk en 20 mm maskinkanon i våpentårnene.
Do 24 V3 (X-4), det første av de nederlandske flyene tok av fra Bodensjøen den 3. juli 1937, mens de andre nederlandske Do 24 V4 (X-1) fulgte snart etter. For de nederlandske flyene var det et krav at disse fikk den samme motoren som Martin M-130 bombefly som ble brukt i det nederlandske Øst-India. De ble utstyrt med en 887 hk Wright R-1820-F52 Cyclone stjernemotor. Testresultatene var gode, og den nye flybåten viste seg i stand til å operere i ekstremt grov sjø. Den nederlandske regjeringen plasserte en ordre for ytterligere 12 Do 24 i juli 1937. De fikk betegnelsen Do 24 V og den første av disse to flyene for Tyskland var drevet av tre 600 hp (450 kW) Junkers Jumo 205C dieselmotorer. De fløy første gang den 10. januar 1938, men etter vurdering ble de to tyske flyene returnert til Dornier for lagring. Nederland var begeistret for den nye flybåten, og planla å kjøpe så mange som 90 Do 24. Av disse ble 30 bygget av Dornier (men de to første prototypene ble satt sammen av Dorniers datterselskap i Altenrhein i Sveits. De gjenværende flyene ble bygget på lisens i Nederland av Aviolanda i Papendrecht. Av disse flyene ble alle unntatt ett av de tyske og det sveitsiske bygde flyet og de første syv Aviolanda-bygget flyene drevet av Do 24K-, den opprinnelige R-1820-F52 motoren, mens de resterende flyene, Do 24K-2 fikk en kratigere 1 100 hp (820 kW) R-1820-G102 motor og plass til mer drivstoff.
Bare 25 fly var blitt bygget på Aviolandas samlebånd før den tyske okkupasjonen. Luftwaffe var interessert i de ferdige og delvis bygde flyene. Den nederlandske fabrikken fortsatte å produsere fly under tysk kontroll. 11 skrog var ferdig bygget med Wright Cyclone motorer, men senere modeller måtte på grunn av krigen bruke BMW Bramo 323 R-2. Ytterligere 159 Do 24 ble bygget i Nederland under okkupasjonen, de fleste under betegnelsen Do 24T-1.
En annen produksjonslinje for Do 24 ble etablert i den gamle CAMS-fabrikken i Sartrouville, Frankrike under okkupasjonen. Denne fabrikken ble operert av SNCAN og var i stand til å produsere 48 Do 24. Etter frigjøringen produserte dette anlegget ytterligere 40 Do 24 som var i tjeneste hos den franske marinen frem til 1952.
Yvonne Wold

Bakgrunn

Yvonne Wold har tatt 4-årig allmennlærerutdanning (ved daværende Høgskolen i Hedmark), samt videreutdanning i engelsk, religion, organisasjon og ledelse, karriereveiledning og IKT. 
Siden 2004 har hun vært ansatt ved Rauma videregående skole. Først som lærer (adjunkt med tilleggsutdanning) og senere som rådgiver. Hun er også OT-rådgiver i Oppfølgingstjenesten med ansvar for Rauma og Vestnes kommune. 
Gunn N. Morstøl har vært Wolds kunstlærer siden 2013. I 2016 innredet Wold eget grafikkverksted og startet enkeltmannsforetaket Grafikkreplikk. Hun har deltatt på amatørutstillinger og vært med å drive pop-up galleri.
Politisk har hun arbeidet med flere slags saker: sosiale saker, faglige rettigheter, landbruk, arealforvaltning, klima- og miljø, næring, helse, samferdsel, internasjonal solidaritet, skole og barnehage.
Fylkesvei 4666

Fylkesvei 4666 går mellom Geitaskjær og Fiskå i Strand kommune. Veien er 3,4 km lang.
Frem til 2019 hadde veien betegnelsen fylkesvei 512.